Απεργία τριών ημερών προανήγγειλαν οι εργαζόμενοι της ιταλικής αυτοκινητοβιομηχανίας Fiat. Αφορμή αποτέλεσε η μεταγραφή του Κριστιάνο Ρονάλντο από τη Ρεάλ Μαδρίτης στη Γιουβέντους, στην οποία είναι μεγαλομέτοχος η ίδια εταιρεία που διοικεί την αυτοκινητοβιομηχανία.

Η μεταφορά του ποδοσφαιριστή στην Ιταλία θα κοστίσει 120 εκατομμύρια δολάρια, ενώ συνολικά το ποσό που θα δαπανηθεί από την ομάδα εκτιμάται στα 220 εκατομμύρια ευρώ.

Μηχανικός της Fiat δήλωσε ότι «πρώτα ο Ιγκουαΐν, τώρα ο Ρονάλντο, πραγματικά ντροπή. Οι εργαζόμενοι της FIAT έχουν δέκα χρόνια να πάρουν αύξηση. Με τα χρήματα του μισθού του Κριστιάνο, παίρνουμε όλοι από 200€ αύξηση το μήνα. Η FCA δαπανεί 126 εκατομμύρια ευρώ ετησίως σε χορηγίες και τα 26,5 πάνε στη Γιουβέντους».

Στην ανακοίνωση των εργαζομένων της εταιρείας αναφέρεται ότι «αντιμέτωποι με τόση ενοχή δεν μπορούμε από το να προχωρήσουμε σε απεργία. Είναι απαράδεκτο το γεγονός ότι ενώ οι εργαζόμενοι εξακολουθούν για χρόνια να κάνουν τεράστιες οικονομικές θυσίες η ίδια η εταιρεία αποφασίσει να δαπανήσει εκατοντάδες εκατομμύρια ευρώ για την αγορά ενός ποδοσφαιριστή. Μας λένε ότι η στιγμή είναι δύσκολη. Και ενώ οι εργαζόμενοι και οι οικογένειές τους σφίγγουν όλο και περισσότερο τις ζώνες τους, η εταιρεία αποφασίζει να επενδύσει πολλά χρήματα σε μόνο έναν άνθρωπο! Είναι εντάξει; Είναι φυσιολογικό για ένα άτομο να κερδίζει εκατομμύρια και χιλιάδες οικογένειες να μην μπορούν να ανταπεξέλθουν έως τα μέσα του μήνα;».